หลีกเลี่ยงการก่อให้เกิดการระคายเคือง รับมือกับอาการแทรกซ้อน ดูแลแผลเจาะใหม่
แน่นอนว่าคุณสามารถสัมผัสแผลที่เจาะได้ด้วยมือที่สะอาดในขณะที่ทำความสะอาด อย่างไรก็ตาม พยายามหลีกเลี่ยงการจับเล่น หมุน ดึง หรือลูบจิวสะดือหากไม่จำเป็น การขยับจิวสะดือมากเกินไป (โดยเฉพาะอย่างยิ่งด้วยมือที่ไม่สะอาด) จะทำให้แผลที่เจาะฉีกขาดและมีเลือดออกหรือเกิดการติดเชื้อได้ ปล่อยจิวสะดือสำหรับการเจาะครั้งแรกทิ้งไว้โดยไม่ต้องถอดออกในช่วงระยะเวลาการฟื้นฟู (4-10 สัปดาห์) การถอดจิวสะดือออกก่อนที่แผลจะหายดีสนิทจะส่งผลให้รูที่เจาะเริ่มปิดตันลงและทำให้คุณใส่จิวสะดือกลับเข้าไปได้ยากและเจ็บมากขึ้น อาการระคายเคืองจากการถอดจิวสะดือออกเป็นสาเหตุสำคัญที่ทำให้เกิดแผลเป็นและชะลอกระบวนการฟื้นฟูตามธรรมชาติของร่างกาย การทาครีมหรือขี้ผึ้งเป็นการขัดขวางไม่ให้แผลที่เจาะได้รับอากาศเข้ามาและระบายอากาศออกไป โดยครีมหรือขี้ผึ้งจะปิดกั้นไม่ให้แผลสัมผัสกับอากาศและกักเก็บความชื้นรวมถึงเชื้อแบคทีเรียไว้ในแผล ซึ่งแม้แต่ครีมหรือขี้ผึ้งที่มีคุณสมบัติช่วยต้านเชื้อแบคทีเรียก็ยังมีส่วนยับยั้งกระบวนการฟื้นฟูของแผลและนำไปสู่การเกิดการติดเชื้อได้เช่นกัน  หลีกเลี่ยงผลิตภัณฑ์ทำความสะอาดที่ประกอบด้วยสารเคมีรุนแรงอย่างไฮโดรเจนเปอร์ออกไซด์และแอลกอฮอล์ เนื่องจากสารฆ่าเชื้อเหล่านี้จะฆ่าเซลล์ที่เกิดใหม่ในบริเวณที่เจาะ รวมถึงหลีกเลี่ยงผลิตภัณฑ์ทำความสะอาดที่ประกอบด้วยเบนซาลโคเนียมคลอไรด์ซึ่งส่งผลให้กระบวนการฟื้นฟูของแผลช้าลงกว่าปกติ  นอกจากผลิตภัณฑ์ทำความสะอาดดังกล่าวแล้ว คุณยังควรหลีกเลี่ยงการใช้น้ำมัน โลชั่น ครีมกันแดด และเครื่องสำอางตรงบริเวณที่เจาะเช่นกัน เนื่องจากผลิตภัณฑ์เหล่านี้จะไปอุดตันในรูที่เจาะและก่อให้เกิดการติดเชื้อได้ การสวมใส่เสื้อผ้าที่คับแน่นจนเกินไปจะส่งผลให้เกิดการระคายเคืองตรงบริเวณที่เจาะจากการเสียดสีและการได้รับอากาศที่ไม่เพียงพอ พยายามสวมใส่เสื้อผ้าที่หลวมและทำจากผ้าที่ระบายอากาศได้ดีอย่างเช่นผ้าฝ้าย รวมถึงหลีกเลี่ยงการสวมใส่เสื้อผ้าที่ทำจากวัสดุสังเคราะห์ พยายามเปลี่ยนและถอดเสื้อผ้าอย่างระมัดระวัง เนื่องจากการถอดเสื้อผ้าออกอย่างรวดเร็วอาจเพิ่มโอกาสเสี่ยงที่เสื้อผ้าจะไปเกี่ยวกับจิวสะดือและทำให้เกิดการบาดเจ็บได้ นอกจากหลีกเลี่ยงการแช่น้ำในอ่างอาบน้ำแล้ว คุณยังควรหลีกเลี่ยงการลงในพื้นที่น้ำอื่นๆ อย่างสระว่ายน้ำ อ่างน้ำร้อน และทะเลสาบหรือแม่น้ำในช่วงปีแรกหลังการเจาะสะดือ ทั้งนี้เนื่องจากพื้นที่น้ำเหล่านี้อาจปนเปื้อนไปด้วยเชื้อโรคที่ก่อให้เกิดการอักเสบและอาจก่อให้เกิดอันตรายได้หากสัมผัสกับแผลที่เจาะเป็นเวลานาน พยายามนอนหงายหรือนอนตะแคงในช่วงสัปดาห์แรกๆ หลังการเจาะสะดือเพื่อป้องกันไม่ให้เกิดแรงกดทับบนแผลที่เจาะที่ยังคงใหม่และไวต่อสัมผัสอยู่ หากคุณประสบกับอาการแทรกซ้อนจากการเจาะสะดือ อันดับแรกคือให้ประเมินอาการเพื่อดูว่ามีความผิดปกติใดๆ เกิดขึ้น ลองสังเกตดูของเหลวที่ไหลออกจากรูที่เจาะ ระดับความเจ็บปวด อาการบวมแดง หรือการเปลี่ยนแปลงภายนอกใดๆ ตรงบริเวณที่เจาะ (เช่น มีตุ่มเกิดขึ้น จิวสะดือเปลี่ยนตำแหน่ง ผิวหนังรอบๆ รูที่เจาะเปิดกว้างกว่าปกติ เป็นต้น) แผลที่เจาะของคุณอาจเพียงเกิดการระคายเคือง เกิดการติดเชื้อ หรือแม้กระทั่งเกิดการแพ้โลหะก็ได้เช่นกันขึ้นอยู่กับอาการที่เกิดขึ้น หากอาการไม่รุนแรงมากนัก แผลที่เจาะของคุณอาจเพียงเกิดการระคายเคืองเล็กน้อยเท่านั้น แต่หากอาการค่อนข้างรุนแรง แผลที่เจาะของคุณอาจกำลังเกิดการติดเชื้อหรือมีปฏิกิริยาการแพ้เกิดขึ้น หากแผลที่เจาะของคุณฟื้นฟูตามปกติแต่คุณเกิดไปเกี่ยวหรือดึงจิวต่างหู นอนทับแผล หรือทำให้แผลเกิดการระคายเคืองจากการลงน้ำหรือใช้เครื่องสำอางจนเกิดอาการเจ็บ อาจส่งผลให้แผลที่เจาะเกิดการระคายเคืองเพียงเล็กน้อย นอกจากนี้ แผลที่เจาะยังสามารถเกิดการระคายเคืองขึ้นได้เช่นกันหากจิวสะดือหลวมหรือแน่นจนเกินไปจนทำให้เกิดการเคลื่อนที่ไปมาหรือบีบรัดผิวหนังมากเกินไป เมื่อแผลที่เจาะเกิดการระคายเคือง คุณจะสามารถสังเกตเห็นสัญญาณต่างๆ อย่างอาการบวม รอยแดง หรืออาการเจ็บปวดเล็กน้อย (ไม่มีอาการเจ็บที่รุนแรงหรือสารคัดหลั่งไหลออกมา) หมั่นทำความสะอาดบริเวณที่เจาะเป็นประจำทุกวันด้วยน้ำเกลือรวมถึงดูแลเป็นอย่างดีเหมือนเพิ่งเจาะสะดือมาใหม่อยู่เสมอ  การประคบเย็นตรงบริเวณที่เจาะ (โดยใช้น้ำเย็นและผ้าผืนเล็กๆ) สามารถช่วยบรรเทาอาการเจ็บได้ ปล่อยจิวสะดือไว้โดยไม่ต้องถอดออก เนื่องจากการถอดจิวสะดืออาจก่อให้เกิดการระคายตรงบริเวณที่เจาะมากขึ้น หากมีปัญหาใดๆ เกิดขึ้น ลองปรึกษาช่างเจาะร่างกายของคุณเพื่อให้ช่างตรวจดูอาการที่เกิดขึ้น อาการเจ็บปวดเล็กน้อย เลือดออก และรอยฟกช้ำเป็นอาการที่เกิดขึ้นตามปกติหลังการเจาะสะดือ อย่างไรก็ตาม คุณควรหมั่นสังเกตสัญญาณต่างๆ ของอาการติดเชื้อที่อาจเกิดขึ้น เมื่อแผลที่เจาะเกิดการติดเชื้อ คุณจะสามารถสังเกตเห็นอาการบวมและรอยแดงเกิดขึ้นอย่างรุนแรงรอบๆ บริเวณที่เจาะ รวมถึงอาจรู้สึกเหมือนมีไออุ่นหรือไอร้อนออกจากแผลและมีของเหลวสีเขียว เหลือง หรือเทาที่มีกลิ่นเหม็นไหลออกมาจากแผล และในบางครั้งอาจมีไข้เกิดขึ้นร่วมด้วย  หากสงสัยว่าแผลที่เจาะเริ่มเกิดการติดเชื้อ ให้คุณรีบไปพบแพทย์โดยทันที แต่หากคุณยังคงไม่แน่ใจว่า คุณสามารถปรึกษาช่างเจาะร่างกายของคุณเพื่อประเมินดูว่าอาการปกติหรือสัมพันธ์กับการติดเชื้อหรือไม่ อย่าถอดจิวสะดือออกหากคุณสงสัยว่าแผลที่เจาะเกิดการติดเชื้อ เพราะการถอดจิวสะดืออาจส่งผลให้เกิดการระคายเคืองและทำให้รูที่เจาะปิดตันลงจนชะงักการระบายของเหลวที่คั่งอยู่ที่เหมาะสม ปฏิกิริยาการแพ้อาจเกิดขึ้นในไม่กี่ชั่วโมงหรือไม่กี่วันภายหลังการเจาะสะดือ โดยทั่วไปแล้วปฏิกิริยาการแพ้เป็นปฏิกิริยาตอบสนองของร่างกายต่อการแพ้โลหะของจิวสะดือ ซึ่งโดยส่วนใหญ่แล้วนิกเกิลมักก่อให้เกิดปฏิกิริยาการแพ้ต่อแผลที่เจาะได้ง่ายที่สุด สัญญาณเตือนของปฏิกิริยาการแพ้ ได้แก่ มีอาการคันรอบๆ บริเวณที่เจาะจนกลายเป็นผื่นคัน มีไอร้อนแผ่ออกมาจากบริเวณที่เจาะ รูที่เจาะเปิดกว้างขึ้น หรือเกิดการอักเสบและการบวมรอบๆ บริเวณที่เจาะ และเมื่อแผลที่เจาะเกิดปฏิกิริยาการแพ้ ผิวหนังบริเวณรอบๆ จิวสะดืออาจแน่นตึงหรือหลวมขึ้นได้  การแพ้เครื่องประดับเป็นสาเหตุหลักๆ ที่ทำให้เกิดปฏิกิริยาการแพ้ โดยเมื่อเกิดปฏิกิริยาการแพ้ ผิวหนังของคุณจะพยายามลดการสัมผัสถูกเครื่องประดับจนส่งผลให้รูที่เจาะขยายใหญ่หรือกว้างยิ่งขึ้น หากแผลที่เจาะเกิดปฏิกิริยาการแพ้ ให้คุณปรึกษาช่างเจาะร่างกายโดยทันทีเพื่อเปลี่ยนจิวสะดืออันใหม่ รวมถึงไปพบแพทย์เพื่อทำการรักษาผิวหนังบริเวณที่เกิดปฏิกิริยาการแพ้ โดยคุณอาจจำเป็นต้องรักษาด้วยยาปฏิชีวนะ หากคุณมีอาการเจ็บเพียงเล็กน้อยตามธรรมชาติหรือสงสัยว่าอาจกำลังเกิดการติดเชื้อในขั้นต้น คุณอาจบรรเทาอาการให้ดีขึ้นด้วยตัวเองก่อนเริ่มไปพบแพทย์ คุณสามารถบรรเทาอาการด้วยตัวเองที่บ้านได้ด้วยวิธีการต่อไปนี้   ประคบ ดังที่ได้กล่าวไว้ก่อนหน้านี้ ทั้งการประคบอุ่นและประคบเย็นมีส่วนช่วยในการบรรเทาอาการเจ็บจากการระคายเคืองได้ การประคบอุ่นด้วยผ้าชุบน้ำเกลือสามารถช่วยขจัดสิ่งสกปรกรอบๆ บริเวณที่เจาะและกระตุ้นการไหลเวียนของเลือดตรงบริเวณที่เกิดการระคายเคือง ในขณะที่การประคบเย็นสามารถช่วยบรรเทาความรู้สึกร้อนที่แผ่ออกมาจากแผลที่เจาะ  ใช้ชาคาร์โมไมล์ แช่ถุงชาคาร์โมไมล์ในถ้วยที่เติมน้ำร้อนและรอสักพักให้น้ำชาเย็นลง (ประมาณ 20 นาที) จากนั้นใช้สำลีก้อนจุ่มลงไปในน้ำชาและนำไปวางประคบตรงบริเวณที่เกิดการระคายเคืองนานประมาณ 5 นาที ทำอย่างน้อยวันละ 1 ครั้งหรือทำซ้ำตามต้องการ คุณยังสามารถใช้วิธีนำน้ำชาไปแช่แข็งจนเป็นก้อนน้ำแข็งสำหรับนำไปวางประคบเพื่อบรรเทาอาการเจ็บ การระคายเคือง และอาการบวม   ทานยาแก้ปวด หากมีอาการเจ็บและปวดตรงแผลที่เจาะ คุณอาจทานยาแก้ปวดเพื่อบรรเทาอาการเจ็บปวดที่เกิดขึ้น พยายามเลือกใช้ยาต้านอักเสบชนิดไม่ใช้สเตียรอยด์ (NSAIDs) ขอคำปรึกษาจากแพทย์ทั่วไปเมื่อสงสัยว่ามีอาการผิดปกติใดๆ เกิดขึ้น และหากอาการยังคงไม่ดีขึ้นแม้จะพยายามทำความสะอาดเป็นประจำทุกวันหรือบรรเทาอาการด้วยตัวเองที่บ้าน คุณอาจจำเป็นต้องรับการรักษาทางการแพทย์ทันที โดยเฉพาะอย่างยิ่งหากแผลที่เจาะของคุณมีอาการเจ็บอย่างรุนแรง มีอาการบวม มีของเหลวไหลออกมา หรือมีเลือดออก หากคุณมีอาการติดเชื้อหรือปฏิกิริยาการแพ้ แพทย์อาจสั่งจ่ายยาปฏิชีวนะเพื่อบรรเทาอาการติดเชื้อและเร่งกระบวนการฟื้นฟูของร่างกาย ค้นหาข้อมูลของร้านเจาะร่างกายที่ได้มาตรฐานพร้อมช่างเจาะมืออาชีพหรือสอบถามเพื่อนหรือครอบครัวเพื่อขอคำแนะนำเกี่ยวกับร้านที่พวกเขาเคยรับบริการเจาะร่างกายมาก่อน พยายามมองหาร้านหรือช่างเจาะร่างกายที่เชื่อถือได้ จำไว้ว่ายิ่งร้านและช่างเจาะร่างกายมีความเป็นมืออาชีพและได้รับการรับรองมากเท่าไร โอกาสที่จะเกิดการติดเชื้อหรือปัญหาใดๆ จากการเจาะสะดือก็จะน้อยลงยิ่งขึ้น นอกจากนี้ ช่างเจาะมืออาชีพยังสามารถให้คำแนะนำกับคุณเกี่ยวกับขนาดและวัสดุของจิวสะดือที่ใช้รวมถึงตอบคำถามต่างๆ ที่คุณสงสัยในระหว่างกระบวนการเจาะสะดือได้อีกด้วย  ช่างของร้านเจาะร่างกายที่ปลอดภัยและได้มาตรฐานจะเลือกใช้จิวสะดือที่มีคุณภาพในการเจาะ เช่น จิวสะดือชนิดอิมแพลนท์เกรดที่ทำจากสเตนเลสสตีล ไทเทเนียม ทองคำหรือทองคำขาว 14 กะรัต (หรือสูงกว่า) แบบปลอดนิกเกิล หรือไนโอเบียม  ช่างเจาะมืออาชีพจะเลือกใช้เข็มกลวงในการเจาะสะดือแทนการใช้ปืนเจาะ พยายามหลีกเลี่ยงเข้ารับการเจาะสะดือกับร้านที่เจาะร่างกายด้วยปืน เนื่องจากแรงดันของปืนจะทำลายเนื้อเยื่ออย่างรุนแรงและทำให้โอกาสการเกิดการติดเชื้อเพิ่มมากขึ้น ล้างมือให้สะอาดด้วยสบู่ต้านเชื้อแบคทีเรียและน้ำเปล่าก่อนสัมผัสจิวสะดือ เนื่องจากสิ่งสกปรกและน้ำมันจากนิ้วมืออาจแพร่กระจายไปสู่แผลที่เจาะ (หากเป็นแผลเปิด) และนำไปสู่การติดเชื้อได้ อย่าลืมกำจัดสิ่งสกปรกที่อยู่ใต้ซอกเล็บออกด้วยเช่นกันเพื่อป้องกันไม่ให้สิ่งสกปรกแพร่กระจายไปสู่แผลที่เจาะจนก่อให้เกิดการติดเชื้อ ใช้คอตตอนบัดจุ่มน้ำอุ่นและเช็ดคราบที่สะสมอยู่รอบๆ บริเวณที่เจาะ โดยพยายามเช็ดอย่างเบามือและหลีกเลี่ยงไม่ให้จิวสะดือขยับมากเกินไป จากนั้นจึงทำความสะอาดด้วยสบู่ต้านเชื้อแบคทีเรีย โดยบีบสบู่เล็กน้อยลงบนนิ้วมือและนวดให้เกิดฟองตรงบริเวณที่เจาะนาน 20 วินาที แล้วจึงชำระล้างออกให้สะอาดด้วยน้ำเปล่าและเช็ดให้แห้งด้วยกระดาษอเนกประสงค์แทนการใช้ผ้าขนหนู  ล้างทำความสะอาดบริเวณที่เจาะด้วยสบู่วันละ 2 ครั้ง นอกจากนี้ คุณยังสามารถใช้คอตตอนบัดจุ่มในน้ำเปล่าหรือน้ำเกลือแล้วเช็ดทำความสะอาดคราบรอบๆ บริเวณที่เจาะเพิ่มเติมได้เช่นกัน อย่างไรก็ตาม พยายามอย่าเช็ดด้วยคอตตอนบัดเกินวันละ 3 ครั้งเพื่อหลีกเลี่ยงการทำความสะอาดที่มากจนเกินไป พยายามชำระล้างฟองสบู่ด้วยฝักบัวแทนการแช่ในอ่างอาบน้ำเสมอ เนื่องจากน้ำจากฝักบัวจะสะอาดและไหลอย่างคงที่ ในขณะที่น้ำในอ่างอาบน้ำจะปนเปื้อนไปด้วยเหงื่อ สิ่งสกปรก และเศษต่างๆ จากผลิตภัณฑ์อาบน้ำ เช็ดบริเวณที่เจาะให้แห้งด้วยกระดาษอเนกประสงค์ซึ่งสะอาดและสามารถใช้แล้วทิ้งได้เลย และหลีกเลี่ยงการใช้ผ้าขนหนูที่กักเก็บความชื้นและแบคทีเรีย หลีกเลี่ยงการหมุนหรือบิดจิวสะดือมากเกินไปในขณะที่ล้างทำความสะอาดด้วยฝักบัว เนื่องจากการขยับจิวสะดือมากเกินไปจะก่อให้เกิดการระคายเคืองและทำให้เลือดออกได้ ผสมเกลือทะเล ¼ ช้อนชากับน้ำร้อน 8 ออนซ์และทิ้งไว้สักพักให้อุณหภูมิของน้ำลดลงจนไม่ร้อนเกินไปและสามารถสัมผัสได้ เทน้ำเกลือที่ผสมเสร็จเรียบร้อยลงในแก้วใบเล็ก จากนั้นจึงโค้งตัวลง (ให้หน้าท้องของคุณอยู่เหนือขอบแก้ว) ดันแก้วให้ติดหน้าท้องด้วยความระมัดระวัง และจับแน่นๆ ให้แก้วอยู่กับที่ในขณะที่เอนตัวนอนลงไป ปล่อยทิ้งไว้ให้แผลที่เจาะแช่อยู่ในน้ำเกลือในแก้วสูญญากาศประมาณ 10-15 นาที โดยทำอย่างน้อยวันละ 1 ครั้ง น้ำเกลือมีประสิทธิภาพที่ดีเยี่ยมในการฆ่าเชื้อแบคทีเรียและขจัดคราบที่สะสมอยู่รอบๆ บริเวณที่เจาะ คุณยังสามารถประคบอุ่นด้วยกระดาษอเนกประสงค์พับเป็นชั้นๆ จุ่มน้ำเกลือ หรือจะใช้สเปรย์น้ำเกลือปลอดเชื้อที่สามารถหาซื้อได้ตามร้านขายยาทั่วไปก็ได้เช่นกัน ช่างเจาะมืออาชีพบางส่วนพบว่าการทานวิตามินต่างๆ อย่างเช่นวิตามินซี สังกะสี หรือวิตามินรวมมีส่วนช่วยในการกระตุ้นการฟื้นฟูของแผลที่เจาะให้หายดีเร็วยิ่งขึ้น รวมถึงการรับวิตามินดีจากแสงแดดก็สามารถช่วยเร่งกระบวนการฟื้นฟูของแผลได้เช่นกัน
หลีกเลี่ยงการสัมผัสถูกแผลที่เจาะ. อย่าเพิ่งถอดจิวสะดือออก. หลีกเลี่ยงการทาครีม. สวมเสื้อผ้าหลวมๆ. หลีกเลี่ยงการสัมผัสถูกน้ำที่ไม่สะอาด. นอนหงายหรือนอนตะแคง. ประเมินอาการ. ดูแลแผลที่เจาะเมื่อเกิดการระคายเคือง. ดูแลแผลที่เจาะเมื่อเกิดการติดเชื้อ. ดูแลแผลที่เจาะเมื่อเกิดปฏิกิริยาการแพ้. บรรเทาอาการด้วยตัวเองที่บ้าน. ไปพบแพทย์. เจาะสะดือกับช่างเจาะมืออาชีพ. จับจิวสะดือด้วยมือที่สะอาด. ทำความสะอาดจิวสะดือทุกวัน. แช่บริเวณที่เจาะในน้ำเกลือ. ทานวิตามิน.
https://www.wikihow.com/Care-for-a-New-Navel-Piercing https://www.wikihow.com/Care-for-a-New-Navel-Piercing https://www.wikihow.com/Care-for-a-New-Navel-Piercing
Avoiding Irritation To The Piercing Dealing With Complications Caring For Your New Navel Piercing